

Αρκαλοχώρι, 25/ 09/2025

Προς: ΜΜΕ

**ΔΕΛΤΙΟ ΤΥΠΟΥ**

**Επιστροφή της Αναγέννησης στην έδρα της, στο Κλειστό Γυμναστήριο Αρκαλοχωρίου**

Ο Δήμος Μινώα Πεδιάδας με χαρά ανακοινώνει ότι, η ομάδα της Αναγέννησης επιστρέφει στο φυσικό της «σπίτι». Με την ολοκλήρωση των απαραίτητων διαδικασιών και την υπογραφή της σχετικής άδειας διεξαγωγής αγώνων, το Κλειστό Γυμναστήριο Αρκαλοχωρίου είναι έτοιμο να φιλοξενήσει τις εντός έδρας αναμετρήσεις της ομάδας, αρχής γενομένης το Σάββατο 11 Οκτωβρίου.

Σήμερα, πραγματοποιήθηκε συνάντηση μεταξύ του Δημάρχου Μινώα Πεδιάδας Βασίλη Κεγκέρογλου και του Προέδρου της Αναγέννησης Μανώλη Μαραγκάκη, κατά την οποία εγκρίθηκε η χρήση του Κλειστού Γυμναστηρίου Αρκαλοχωρίου, σηματοδοτώντας την πολυαναμενόμενη επιστροφή της ομάδας στην έδρα της.

«Είμαστε περήφανοι που η Αναγέννηση επιστρέφει στην έδρα της. Ως Δημοτική Αρχή, στηρίζουμε έμπρακτα τον τοπικό αθλητισμό και εργαζόμαστε για την αναβάθμιση των αθλητικών μας εγκαταστάσεων, ώστε να παρέχουμε το καλύτερο δυνατό περιβάλλον για τους αθλητές και τις αθλήτριες μας. Ευχόμαστε στην Αναγέννηση καλή αγωνιστική περίοδο και πολλές επιτυχίες », ανέφερε χαρακτηριστικά ο Δήμαρχος.